ليتيفاقية لأوروبية ديال حقوق لإنسان هي واحد لإتفاق بين دول لي داخلين ف لمجلس ديال أوروبا، ولي لهدف ديالها هو لحماية ديال حقوق لإنسان. تدارت ف 4 نونبر 1950 هاد لإتفاقية هي لا باز ديال لمحكمة لأوروبية ديال حقوق لإنسان، وبناءا على لمادة 46 من هاد لإتفاقية، لمحكمة لأوروبية عندها سلطة قانونية قوية. لمحكمة لأوروبية ديال حقوق لإنسان دارت بزاف ديال لبروتوكولات، متلا، لبروتوكول 2 ديال لحق ف تعليم، و لبروتوكول 12 ضد كاع لأنواع د لعنصرية، ولبروتوكول 13ديال إلغاء عقوبة لإعدام. لبروتوكولات هي مجموعة من لقوانين لي خاص كاع دول تلتازم بيهم. لمحكمة لأوروبية ديال حقوق لإنسان تقدر تقرر ف كاع شكايات ولقضايا لي كاترفع ليها. إيلا شي مواطن أوروبي حس بلي دولة ديالو نتاهكات ليه لحقوق ديالو، يقدر هاد لمواطن يمشي للمحكمة لأوروبية، وإيلا صدر شي قرار، خاص لحكومة ديال ديك دولة تلتازم بيه.